User:Narpatsinghbarna9/sandbox

soldier of father story Indian Army

हेलीकॉप्टर देर सुबह क्षितिज पर दिखाई दिया। सभी अधिकारी और कर्मचारी हवाई पट्टी पर श्री लक्ष्मण सिंह राठौर, जो अपने बेटे, 'फ्लाइंग ऑफिसर विक्रम सिंह' का अंतिम संस्कार करने के लिए उनकी फ्लाइट यूनिट में आ रहे थे, का स्वागत करने के लिए इंतजार कर रहे थे।

एक दिन पहले ही, विंग कमांडर वेंकी अय्यर ने उन्हें एक टेलीग्राम भेजा था, जिसमें लिखा था- “अत्यंत शोक के साथ आपको सूचित किया जा रहा है कि आपके बेटे फ्लाइंग ऑफिसर विक्रम सिंह की आज सुबह एक उड़ान दुर्घटना में असामयिक मृत्यु हो गई है।”

वेंकी के लिए शोक संतप्त परिजनों से मिलने और सांत्वना देने का यह पहला मौका था। उस बहादुर अधिकारी के पिता से मिलने का, जिन्होंने एक दुर्भाग्यपूर्ण उड़ान दुर्घटना में अपने बेटे की जान गँवा दी।

अधिकांश शोक संतप्त परिवार के सदस्य दिवंगत शहीद के नश्वर शरीर के अवशेषों को देखने पर ज़ोर देते हैं। कई बार शरीर तो क्या दिखाने के लिए कुछ भी शेष नहीं बचता है।

फ्लाइंग ऑफिसर विक्रम सिंह के शरीर के भी केवल कुछ ही अवशेष शेष बचे थे। कॉकपिट में जो कुछ बचा था, उसे बड़ी मुश्किल से निकाल कर एकत्र किया गया और ताबूत को लकड़ी और अन्य चीजों से भर दिया गया था।

जल्द ही, पायलट हेलीकॉप्टर को सुरक्षित उतार लाया। श्री लक्ष्मण सिंह राठौर को हेलीकाप्टर से नीचे उतारने में मदद की गई। वे एक दुर्बल, छोटे कद के वृद्ध व्यक्ति थे, शायद 80 के आस-पास की उम्र के। उन्होंने एक पुरानी सफ़ेद धोती पहन रखी थी। पर उनकी आँखों में तेज़ था और सीना गर्व से फूला हुआ था।

जैसे ही विंग कमांडर वेंकी अय्यर उनके पास गए, उन्होंने बहुत ही शांत और गरिमापूर्ण आवाज़ में पूछा, "क्या आप फ्लाइट कमांडर वेंकी हैं?"

वेंकी ने उत्तर दिया "हाँ, श्रीमान!"

“विक्रम ने मुझे आपके बारे में बहुत कुछ बताया था। अगर आपके पास कुछ समय हो तो, मैं आपसे एक मिनट के लिए अकेले में बात करना चाहता हूँ।"

बाकी सभी लोग चुपचाप कंक्रीट के चबूतरे के पास चले गए।

"मैंने अपना बेटा खोया है और आपने एक दोस्त खोया है। मुझे यकीन है कि आप लोगों ने अंतिम संस्कार की पूरी व्यवस्था कर ली होगी। कृपया मुझे बता देना कि मेरी उपस्थिति की कब और कहाँ आवश्यकता रहेगी और मुझे क्या करना होगा? मैं हर चीज के लिए वहाँ तैयार रहूँगा। बाद में, मैं विक्रम के दोस्तों से मिलकर कल सुबह पुनः घर लौट जाऊँगा।"

विंग कमांडर वेंकी अय्यर, इतने दुःखद समय में इस वृद्ध व्यक्ति के शांत स्वभाव को देखकर चकित रह गए।

दोपहर बाद, पूरे सैन्य सम्मान के साथ अंतिम संस्कार संपन्न हुआ। वृद्ध पिता ने चिता को अग्नि दी। वहाँ मौजूद सभी लोगों के लिए यह हृदयविदारक दृश्य था....

'द लास्ट पोस्ट' (सैन्य अंत्येष्टि में एक गीत) की अंतिम गूँज फीकी पड़ने के बाद, लक्ष्मण सिंह जी ने स्क्वाड्रन पायलटों से बात करते हुए शाम बिताई।

बाद में विक्रम का रूममेट उन्हें विक्रम का कमरा दिखाने ले गया। लक्ष्मण सिंह जी ने अपने लिए आरक्षित गेस्ट हाउस के बजाय अपने बेटे के कमरे में रात बिताना पसंद किया।

अगली सुबह, स्क्वाड्रन क्षेत्र के दौरे के बाद, विक्रम के बॉस उन्हें विक्रम के कार्यालय में ले गये।

थोड़ी देर बाद स्टाफ कार लक्ष्मण सिंह जी को सिविल एयरफील्ड तक ले गई, जो दो घंटे की दूरी पर था।

जब कार लक्ष्मण सिंह जी को सिविल एयरफील्ड में ले जाने के लिए रवाना हो गई, तब विंग कमांडर वेंकी अय्यर ने अपने बॉस से कहा, "वह एक बहुत बहादुर आदमी है। उन्होंने एक जनरल की तरह मुझसे बात की और अपने यहाँ रुकने की सभी जरूरतों के बारे में मुझे स्पष्ट रूप से बता दिया। मैंने ऐसे अवसर पर इससे अधिक सहनशील व्यक्ति को कभी नहीं देखा। मैं वास्तव में दिल से उनका सम्मान करता हूँ।"

बॉस ने तुरंत जवाब दिया, “हाँ, श्री लक्ष्मण सिंह राठौर अपने तरीके के एक योद्धा हैं। उन्होंने तीन पुत्रों को जन्म दिया और उन तीनों को ही इस महान राष्ट्र की सेवा में न्योंछावर कर दिया।"

उनके पहले बेटे, गोरखा राइफल्स के कप्तान घनश्याम सिंह,1962 के युद्ध में लद्दाख में शहीद हुए थे। उनके दूसरे बेटे मेजर बीर सिंह की, 1965 में इचोगिल नहर के किनारे एक घात हमले में मृत्यु हुई। उनके सबसे छोटे बेटे वीर विक्रम सिंह, भारतीय वायु सेना में शामिल हुए और अब वे भी नहीं रहे।

एक साधारण किसान ने देश की सुरक्षा में उससे कहीं ज्यादा योगदान दिया है जितना कि हम जानते हैं। हाँ, निश्चित ही वह एक बहादुर राजपूत है....... उनका बलिदान बेमिसाल है।

वास्तव में, श्री लक्ष्मण सिंह राठौर निर्विवाद रूप से एक बहादुर पिता हैं।

इस व्यक्ति ने देश के लिए जो महान बलिदान दिया है, उसकी कभी भी कोई बराबरी नहीं कर सकता। उन्होंने अपने तीनों पुत्रों को राष्ट्र रक्षा को समर्पित कर खुद को वास्तव में शहीद साबित किया हैं !!!

फिर भी, _हममें से कितने लोग इस महान व्यक्ति को और उनके बलिदान के बारे में जानते थे?_ शायद बहुत कम!

क्या हमें इन सच्चे वीर सिपाहियों से प्रेरणा नहीं लेनी चाहिए?

रुडयार्ड किपलिंग के उद्धरण के अनुसार,

_"भगवान और सिपाही ख़तरे के समय पूजे जाते हैं, ख़तरे से पहले नहीं। जैसे ही ख़तरा टल जाता है और सब कुछ ठीक हो जाता है, भगवान और सिपाही को भुला दिया जाता है।"_

हम श्री लक्ष्मण सिंह और उनके जैसे कई वीर सिपाहियों के कर्ज को कैसे चुका सकते हैं?

हमारे दिलों में उनके लिए गर्व और सम्मान हों, जिसके वे वास्तव में हकदार हैं। हर मानव उनकी सेवा और बलिदान का हमेशा ऋणी रहेगा।

विश्व के सभी सिपाहियों को हृदय की गहराइयों से नमन, जिन्होंने अपने कर्तव्य के लिए अपनी जान की भी परवाह नहीं की।

मेरे देश के सभी सिपाहियों को दिल से शुक्रिया नमन करते है